ทำการตัดสินใจ
เจ้าของรถคนปัจจุบันควรมีบันทึกระยะเวลาที่รถต้องรับการซ่อมและควรเต็มใจมอบข้อมูลนั้นให้คุณดู รถบางคันไม่มีประวัติการดูแลรักษาเพราะเจ้าของซ่อมเอง ซึ่งก็ไม่เป็นไรถ้าเขาพิสูจน์ได้ว่าดูแลรถอย่างถูกต้อง แต่รถใช้แล้วไม่น้อยถูกขายเพราะเกิดอุบัติเหตุหรือขับขี่แล้วมีปัญหา เป็นความคิดที่ดีถ้าจะพาเพื่อนที่เชื่อใจได้และมีความรู้เรื่องรถเป็นอย่างดีไปเช็คในจุดที่คุณยังไม่แน่ใจ ถ้าไม่มีเพื่อนเช่นนี้ ก็สามารถจ้างช่างซ่อมรถยนต์ไปตรวจดูให้ในราคาไม่แพงนัก ให้แน่ใจว่าเขาเชื่อถือได้ ไม่หลอกเอาเงินคุณซะงั้น รถใช้แล้วนั้นเป็นสิ่งที่ต่อรองกันได้ อย่ารู้สึกว่าต้องจ่ายตามราคานั้นเสมอ เตนท์รถมักรับซื้อรถในราคาถูก แล้วนำมาปล่อยทำกำไรโดยคิดแต่แรกแล้วว่าอาจต้องขายต่ำกว่าราคาที่ตั้ง ทั้งนี้ขึ้นอยู่กับสภาพรถ โดยคุณอาจยื่นเสนอราคาเองให้แน่ใจว่ามันเป็นราคาที่สมเหตุสมผล ถ้าผู้ขายต้องการที่ราคา 500,000 บาท ก็ไม่ใช่ว่าจะไปต่อรองให้เหลือ 300,000 บาท ทำแบบนี้ออกจะเป็นการดูถูกเสียด้วยซ้ำ ขอส่วนลดสัก 50,000 บาท ลองเช็คสถานะคนเองกับทางสถาบันการเงินที่จะให้กู้ก่อน เพื่อดูว่าคุณสามารถซื้อรถได้ในระดับใด พยายามซื้อรถที่ต่ำกว่าที่พวกเขาบอกคุณ คนส่วนใหญ่วื้อรถในราคาสูงเกินกว่าที่จะจ่ายได้ จำไว้ว่า ไม่ว่ารถคันนั้นจะสภาพดีแค่ไหนในวันนี้ มันก็ยังต้องซ่อมในวันข้างหน้าอยู่ดี ใช้ส่วนของรถที่ไม่ถูกใจคุณมาเป็นข้อได้เปรียบ  ถ้ารถคันนั้นไม่ใช่สีที่คุณตามหาอยู่ บอกผู้ขายไปว่า "ผมชอบรถคันนี้นะ เสียดายที่มันมีสีแดง เป็นอย่างเดียวเลยที่ทำให้ผมไม่ค่อยอยากซื้อมันเท่าไหร่" คนขายจะเห็นว่าคุณต้องการอะไร และหาทางให้คุณซื้อรถคันนั้นให้ได้ พอตรวจสภาพรถไป ให้แน่ใจว่าได้เขียนทุกอย่างที่ต้องซ่อมหรือเปลี่ยน บอกกับคนขายก็ได้ว่าคุณจะนำรถไปให้อู่เจ้าประจำทำเพื่อเขาจะได้ไม่คิดว่าลิสต์ที่ต้องซ่อมเป็นภาระของเขา หลังจากรวบรวมรายชื่อของต้องซ่อมทั้งหมดแล้วลองโทรหาร้านอะไหล่หรือศูนย์เพื่อตรวจสอบราคาอะไหล่และดูว่ามีของหรือไม่ พอรู้ราคาค่าซ่อมคร่าวๆ แล้ว คุณจะมีข้อมูลเพิ่มเติมในราคาที่จะจ่าย และเป็นไปได้ว่าผู้ขายจะลดราคาที่ตั้งไว้ลงมา ระวังเวลาทำเช่นนี้ด้วยเพราะผู้ขายบางคนอาจคิดว่ามันเป็นเรื่องไม่มีมารยาท เขาอาจตัดสินใจไม่ขายให้คุณ
ตรวจดูประวัติการเข้ารับซ่อมของรถซึ่งจะให้ข้อมูลทั้งเรื่องสมรรถนะ การซ่อมและปัญหาของรถ. หาใครที่รู้เรื่องรถไปกับคุณ. อย่าจ่ายในราคาที่ประกาศเอาไว้. เตรียมปากกา กระดาษ และโทรศัพท์มือถือไปด้วยถ้าคุณจะไปซื้อรถตามบ้าน.
https://www.wikihow.com/Check-out-a-Used-Car-Before-Buying-It
Coming to a Decision